Parij, Barselona va Dublin dunyoning eng kreativ shaharlari reytingiga yetakchilik qilmoqda. Foto: AirPano “YevroPuls” nashrining Infiki servisi tadqiqotiga tayanib xabar berishicha, reytingga hammasi bo‘lib 75 ta shahar kiritilgan. Yetakchi beshlikdan London va Tel-Aviv ham joy olgan. Shaharlar 9 ta mezon, jumladan, instagramda e’lon qilingan ko‘cha san’ati suratlari miqdori, badiiy galereyalar, muzeylar, musiqiy va stendap klublar ko‘pligi bo‘yicha baholangan. Reyting yetakchisi Parij boshqa shaharlarga qaraganda haykallar va yodgorliklar, musiqiy klublar, teatrlar va ko‘cha san’ati obektlarining e’lon qilingan suratlariga eng boy ekani bilan maqtana olishi mumkin. Barselonada muzeylar, Dublinda esa stendap-klublar eng ko‘pligi aniqlangan.